Vedenie KHL rozhodlo o počte legionárov v kluboch.
V sezóne 2022-23 zostane počet povolených legionárov v tímoch KHL na piatich, no od sezóny 2023-24 klesne na troch. Informoval o tom predseda predstavenstva Ruskej hokejovej federácie Arkadij Rotenberg pre agentúru TASS.
"Dospeli sme k záveru, že v budúcej sezóne bude päť legionárov a traja od ďalšej sezóny."
Ruská hokejová federácia už skôr prišla s návrhom na zníženie počtu zahraničných hráčov v tímoch KHL.
Pre vojnový konflikt, ktorý rozpútalo Rusko na Ukrajine výrazne klesol záujem legionárov o pôsobenie v KHL.